  Виталий Пронин 28-тӥ феврале шаерысьтымы профсоюзъёслэн кивалтӥсьёссы пумиськылӥзы Правительстволэн Тӧроеныз Ярослав Семёновен.Профсоюзъёслэн федерациенызы кивалтӥсь Сергей Шерстобит верамъя, туннэ шаерысьтымы ог 190 сюрс адями пыре сояз я таяз удысысь профсоюзэ. Пӧлазы уно егитъёс но. Та огез бадӟымез огазеяськон луэ бере, татын трос но лэчыт юанъёс кылдо. Уноез ужпумъёс герӟаськемын ужан условиосты умоятонэн. Сергей Шерстобит пусъемъя, туннэ туж бадӟым пӧртэмлыкез кивалтӥсьлэн но ужасьлэн уждунзы вискын.Бюджет удысын уждун тыронлэсь системазэ воштыны но дыр вуэмын, шуэ Сергей Шерстобит.Соин но профсоюзъёсын кивалтӥсьёс туж возьмазы Правительстволэн Тӧроеныз пумиськонэз. Котькудӥз аслэсьтыз ужпумъёссэ вераны дыртӥз. Та кенешонэз ми но возьмамы, шуиз Ярослав Семёнов. Профсоюз огазеяськонъёсы адямиос лыкто тужгес сюлмаськытӥсь юанъёсыны. Соосты кылэммы но сэрттон-пертчон борды басьтӥськеммы потэ, шуиз Правительстволэн Тӧроез. Чузъяськем юанъёсъя решениос кутэмын луозы.Елена Сараматова  